b'\n_START_ARTICLE_\nBrizanti\xc5\xa1kumas\n_START_SECTION_\nBrizanti\xc5\xa1kumo matavimas\n_START_PARAGRAPH_\nBrizanti\xc5\xa1kumas matuojamas keliais b\xc5\xabdais.\n_START_SECTION_\nGuess testas\n_START_PARAGRAPH_\nVienas papras\xc4\x8diausi\xc5\xb3 ir populiariausi\xc5\xb3 metod\xc5\xb3 yra Guess\xe2\x80\x99o testas. Testo metu susprogdinamas 50 g u\xc5\xbetaisas, pad\xc4\x97tas ant \xc5\xa1vininio cilindro. Po sprogimo matuojama, kiek suma\xc5\xbe\xc4\x97jo to cilindro auk\xc5\xa1tis. Skirtumas tarp vidutini\xc5\xb3 cilindro auk\xc5\xa1\xc4\x8di\xc5\xb3 prie\xc5\xa1 sprogim\xc4\x85 ir po jo laikomas sprogstamosios med\xc5\xbeiagos brizanti\xc5\xa1kumo matu. Brizanti\xc5\xa1kumas tradici\xc5\xa1kai matuojamas milimetrais.\n_START_SECTION_\nVarinio kre\xc5\xa1erio testas\n_START_PARAGRAPH_\nSM su labai dideliu detonacijos grei\xc4\x8diu ir ma\xc5\xbeu ribiniu detonavimo skersmeniu brizanti\xc5\xa1kum\xc4\x85 matuoti naudojant \xc5\xa1vinin\xc4\xaf cilindr\xc4\x85 nepavyksta, nes cilindras suskyla._NEWLINE__NEWLINE_Tokiais atvejais gali b\xc5\xabti naudojamas varinio cilindro (kre\xc5\xa1erio) suspaudimo testas.'